Resident Evil 2
Resident Evil 2 (liet. Absoliutus blogis 2), Japonijoje žinomas kaip Biohazard 2 (jap. バイオハザード = Baiohazādo) – antroji siaubo mokslinės fantastikos kompiuterinių žaidimų serijos dalis, kurią 1998 m. sukūrė ir išleido japonų kompanija „Capcom“ „Sony PlayStation“ žaidimų kompiuteriui. Tai yra žaidimo „Resident Evil“ tęsinys. „Resident Evil 2“ yra vienas populiariausių „Resident Evil“ franšizės žaidimų, parduotas 5,82 mln. kopijų tiražu „PlayStation“ konsolei, iš viso − 6,71 kopijų. Metacritic suvestinės duomenimis, vidutiniškai žaidimas kritikų įvertintas 89 balais iš 100 „PlayStation“ konsolei. Kompozitoriai: Masamis Ueda (上田正美), Šusaku Učijama (内山修作), Šunas Nišigakis (西垣俊). Prodiuseris: Šindžis Mikamis (三上真司). 2019 m. sausio 25 d. išleista perkurta šio žaidimo versija Microsoft Windows, PlayStation 4 ir Xbox One platformoms.